एहि मौका पर वक्ता लोकनि कहलनि जे मिथिलाक प्रमुक रेलखंड जयनगर-दरभंगाकलगातार उपेक्षा कएल जा रहल अछि। एहि खंड पर पांच बरख पहिले आमान परिवर्तनक काज पूरा भऽ गेल मुदा अखनो इ स्टेशन बुनियादी सुविधा सऽ वंचित अछि। भारत -नेपाल सीमाक अंतर्राष्ट्रीय रेलवे स्टेशन होएबाक बावजूद एकर दर्जा अखन धरि नहि देल जएबा पर अक्रोशित भऽ कहलाजे शीघ्र अंतर्राष्ट्रीय रेलवे स्टेशनक दर्जाक घोषणा सरकार करय। 21 सूत्री मांग कऽ लऽ शुरू कएल गेल एहि आंदोलन केँ सफल बनयबाक आह्वान करैत कहला जे रेल मंत्रालय शीघ्र मांग पूराकरय। मांगमे वाशिंग पीटक निर्माण शीघ्र हो, दरभंगा सऽ खुजय वला गाड़ी केँजयनगर धरि विस्तार हो, यू टाईप सड़कक निर्माण हो, पटना गद्दी चौक पर ओवर ब्रीज बनय, आरक्षण काउंटर केँ भोर 8 बजे सऽ राति 8 बजे धरि खोलल जाए, प्लेटफार्म 2 आ 3 उंच हो संग आन मांग सभ अछि।
 एहि मौका पर कमलेश ठाकुर, अरूण जैन, विमल मस्करा, विजय कुमार झा,चंदेश्वर प्रसाद सिंह, विनय कुमार ठाकुर, रामदेव पासवान , सुजीत साह, कार्तिक देवी, प्रमिला देवी संगे बहुतो लोक उपस्थित छलथि। 